**Mikämikä-päivä 14.2.2017**Mikämikä-päivän työpajan ilmiönä käsitellään tunteita ja tunnereaktioita.

**TAVOITE:**

Työpajan tavoitteena on opettaa erilaisten tunteiden nimeämistä, tukea lasten kykyä tunnistaa omia tunteitaan ja antaa lapsille rakennuspalikoita oman tunne-elämän sääntelyyn.

**TARVIKKEET:**

- 5 iPadia (opiskelijat tuovat mukanaan lainatabletit yliopistolta)

**PÄIVÄN OHJELMA:**

**Mitkä tunteet?**

Päivä aloitetaan kertaamalla millaisia tunteita on olemassa: Kerromme oppilaille, että on olemassa yli sata erilaista tunnetta.

Seuraavaksi oppilaat jaetaan ryhmiin (2x5 hlö:n ryhmä ja 3x4 hlö:n ryhmä). Jokainen ryhmä kirjaa Answergarden-sovellukseen (AVAINLUKU 447137) tunteita, jotka tietävät. Kirjoitetut sanat muodostavat taululle “sanapilven” (mitä useammin sama sana on kirjoitettu, sitä isommalla se näkyy). Kun uusia tunteita ei enää muistu mieleen, käydään läpi, mitä kaikkia tunteita yli sadan tunteen lista sisältää. (AVAINLUKU 447145).

Kysymyksiä oppilaille: onko vieraita tunteita? Tuleeko mieleen missä tilanteissa nämä tunteet näkyvät? Miten tunne vaikuttaa käyttäytymiseen?

**Draamatehtävä**

Oppilaat jatkavat samoissa ryhmissä kuin aiemmassa tehtävässä. Valmistelemme jokaiselle ryhmälle tilanteen ja oppilaalle tunneroolin (katso alla), jossa hän tilanteessa esiintyy. Oppilaat käyvät keskustelua annettujen tilanteiden ja roolien pohjalta näissä pienissä ryhmissä. Jokaisessa ryhmässä on mukana aikuinen (opiskelijat+ope) seuraamassa keskustelua. Pyritään tunnistamaan millaisia tunteita eri rooleille on ja saamaan aikaan moninaisia ajatuksia tunteista, tunnereaktioista ja niiden vaikutuksesta itseen ja muihin.

Hetken kuluttua jaetaan tunteista syntyneitä ajatuksia yhteisesti, käydään läpi millainen tunne kenellekin rooliin oli jaettu ja miten mikäkin tunne näkyi. Tämän tehtävän ja keskustelujen pohjalta jokainen ryhmä valitsee musiikkivideonsa aiheeksi jonkin tunteen ja rakentaa sen ympärille tarinan musiikkivideoon.

HUOM! Aktivoi oppilaita: mikä tunne herätti eniten mielenkiintoa? Mistä voisi saada vaikuttavan musavideon?

*Tehtävät:*

*1) (4 roolia) On perjantai. Pekka on saanut matikankokeesta huonomman numeron, kun on toivonut ja laahustaa keittiöön. (pettymys) Äidillä on pitkä työviikko takana. Hän tyhjentää tiskikonetta ja tiuskaisee Pekalle, ettei nyt ehdi jutella. (ärtymys) Tiina taas hyräilee ja hymyilee jatkuvasti, koska hän on juuri saanut tietää saavansa näytellä pääosaa koulun näytelmässä. (tyytyväisyys, ilo) Isä huokailee ja kurtistelee kulmiaan: aina on samaa ruokaa. (kyllästyminen)*

*2) (4 roolia) On maanantaiaamu. Anna, Nelli, Pihla ja Urho tapaavat koulun pihalla. Anna on juuri saanut kuulla, että heille tulee kauan odotettu koiranpentu ja kiirehtii hymyillen kertomaan sen muille. (onni) Pihlaa se harmittaa. Hän toivoisi itsekin kovasti saavansa koiran. (kateus) Nelli ei osaa innostua aiheesta. Hän miettii uskaltaako enää mennä Annalle kylään. (pelko) Urho kysyy, mikä koiralle tulee nimeksi ja voisiko hänkin joskus sitä ulkoiluttaa. (innostus)*

*3) (5 roolia) Ollaan liikuntasalissa. Minttu on kiivennyt kiipeilyköyden ylös saakka eikä osaakaan laskeutua turvallisesti. Hän huutaa apua. (pelko) Opettaja on jo aiemmin kieltänyt kiipeilyn ja uhkaa poistaa kiipeilyköydet liikuntasalista. (viha) Ella alkaa itkeä. (suru) Viljo sanoo muille, että ei tarvitse pelätä, sillä hän tietää keinon miten tullaan alas. (rauhallisuus, rohkeus) Aapo miettii itsekseen, että hän on kyllä niin taitava ja osaa tulla itse köyden alas. (ylpeys)*

*4) (5 roolia) Senja kiiruhtaa koulusta kotiin, koska tänään hän pääsee viimeinkin uimaan, joka on hänen lemppari puuhaa. (into, ilo) Kotona isoveli Matti puhkuu ja kävelee edestakaisin etsiessään uimalasejaan. (ärsytys, turhautuminen) Äiti porhaltaa autolla pihaan ja sanoo lapsille unohtaneensa uimapäivän ja hänen täytyy tehdä kakku mummon syntymäpäiville. (häpeä) Lasten huulet kääntyvät alaspäin ja he katsovat toisiaan epäuskoisina. (pettymys, suru) Isä lupaa viedä lapset uimaan, koska heille oli luvattu. (myötätunto) Illalla perhe juhlii mummon synttäreitä, joista ei ole kerrottu vielä mummolle. Mummo tulee keittiöön ja näkee herkut ja lahjat kahvipöydässä. (ilo, yllätys)*

*5) (4 roolia) Koulussa on meneillään välitunti ja lapset leikkivät kukkulan kuningasta. Aaro on saanut valita leikin ja hymy paistaa hänen kasvoiltaan.(ilo) Oton mielestä leikki on liian hurja ja hän katselee mäen laidalta touhua. (pelko) Sara tönäisee vahingossa Elliä liian kovaa ja Elli loukkaa itsensä ja alkaa itkemään. (suru, viha) Saralle tulee paha mieli (katumus) ja hän pyytää Elliltä anteeksi.*

**Musiikkivideon tekeminen**
Ennen musiikkivideon aloittamista käydään läpi iPadien käyttöä (GarageBand).

Lapset ovat aiemmin valinneet tunteen, jota haluavat videollaan kuvata.

* Tunnetta voi kuvata musiikin avulla. (iloinen vs. surullinen sävel)
* Sanoituksilla ja kuvalla voi kertoa tarinan
* Kuvaus voi olla myös “tunnemaisemaa”, jota voi sanoituksilla korostaa.

Musiikkivideon työstäminen aloitetaan muovaamalla tarina sanoitukseksi. Sanoituksen valmistuttua ryhmä siirtyy musiikin työstämiseen ja lopuksi videon kuvaamiseen. Jokaisella pienryhmällä on jälleen aikuinen (ope tai opiskelija) ohjaamassa ja antamassa virikkeitä esimerkiksi musiikin käyttöön (esim. millainen musiikki sopii erilaisiin tilanteisiin).

**Loppukoonti**Kun kaikki ryhmät ovat saaneet tuotoksen valmiiksi, katsotaan jokaisen ryhmän video ja jokainen oppilas kirjoittaa ylös toisten ryhmien esityksistä yhden positiivisen asian (tässä saadaan heti harjoitella myönteisen palautteen antamista ja kannustamista).

Läpi päivän pidetään huoli ajankäytöstä, että jokainen ryhmä varmasti ehtii saada juttunsa valmiiksi.

**Lisätehtäviä**, mikäli oma musiikkivideo saatu muita aiemmin valmiiksi (katso erillinen tiedosto)

**TO DO -lista:**

~~- 100 tunnetta~~

- lisätehtävien mallikappaleet

~~- Memmalle viestiä Answergarden ohjelmasta~~

~~- ohje musiikkivideon tekemiseen? Vaikka järjestys missä tehdään ja joitain ohjeita. Sellaset mitkä mekin saatiin~~.